
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 23 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

25. Τροποποίηση π.δ. 230/1998 «Αρμοδιότητες και Δι¬ 

άρθρωση της Κεντρικής Υπηρεσίας του Υπουρ¬ 
γείου Εξωτερικών» (Α' 177). 1 

26. Καθορισμός Αναμνηστικού Μεταλλίου Εκστρα¬ 
τείας Κορέας και Προϋποθέσεις Απονομής.. 2 

27. Τροποποίηση του π.δ. 242/1999 «Οργανισμός 

Υπουργείου Εμπορικής Ναυτιλίας (Α' 201)».... 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 25 
Τροποποίηση π.δ. 230/1998 «Αρμοδιότητες και Διάρθρω¬ 
ση της Κεντρικής Υπηρεσίας του Υπουργείου Εξω¬ 
τερικών» (Α' 177). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 2 του άρθρου 10 του 
Οργανισμού του Υπουργείου Εξωτερικών, που κυρώθη¬ 
κε με τη διάταξη του άρθρου πρώτου του ν. 2594/1998 
«Κύρωση ως Κώδικα του σχεδίου νόμου “Οργανισμός 
του Υπουργείου Εξωτερικών”» (Α' 62). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα, που 
τέθηκε σε ισχύ με τη διάταξη του άρθρου πρώτου του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α' 98). 

3. Τις διατάξεις της υπ’ αριθμ. 37930/ΔΙΟΕ 1264/14.10.2005 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

4. Το γεγονός ότι από την εφαρμογή των διατάξεων του 
παρόντος διατάγματος προκαλείται δαπάνη σε βάρος 
του κρατικού προϋπολογισμού ύψους διακοσίων ογδόντα 
οκτώ χιλιάδων πεντακοσίων ευρώ (288.500,00 €) περίπου 
κατά το έτος 2006 και εκατόν είκοσι μία χιλιάδων πε¬ 
ντακοσίων ευρώ (121.500,00 €) περίπου κατά τα έτη 2007 
και εξής. Οι ανωτέρω δαπάνες θα καλύπτονται από τις 
πιστώσεις του προϋπολογισμού του Υπουργείου Εξω- 

τερικών (Ειδικός Φορέας 09-110, Κ.Α.Ε. 0800,1100,1500, 
1600 και 1700). 

5. Τις υπ’ αριθμ. 210/2005 και 9/2006 γνωμοδοτήσεις του 
Συμβουλίου της Επικράτειας, με πρόταση των Υπουργών 
Εσωτερικών, Δημόσιας Διοίκησης και Αποκέντρωσης 
και Εξωτερικών και του Υφυπουργού Οικονομίας και 
Οικονομικών, αποφασίζουμε: 

Αρθρο 1 

Το άρθρο 18 του π.δ. 230/1998 (Α' 177), όπως η περίπτω¬ 
ση θ' της παραγράφου 1 του άρθρου 2 του π.δ. 230/1998 
έχει τροποποιηθεί με το άρθρο 8 του π.δ. 159/2002, 
αντικαθίσταται ως εξής: 

«Άρθρο 18 
Αρμοδιότητες 

Η Β' Γενική Διεύθυνση Οικονομικών Σχέσεων έχει τις 
ακόλουθες αρμοδιότητες: 

1. Την άσκηση γενικής εποπτείας για την προώθηση 
και διαχείριση των διακρατικών οικονομικών σχέσεων 
και της εξωτερικής οικονομικής και εμπορικής πολιτικής 
σε όλους τους τομείς της οικονομίας και της περιφε¬ 
ρειακής οικονομικής συνεργασίας. Στο πλαίσιο αυτό 
είναι αρμόδια για: 

α) Την εισήγηση σχετικά με το στρατηγικό σχεδίασμά 
και προγραμματισμό για την άσκηση της οικονομικής 
διπλωματίας. 

β) Την έρευνα, μελέτη και παρακολούθηση των οικο¬ 
νομικών και εμπορικών εξελίξεων και πολιτικών άλλων 
χωρών και των ενδεχόμενων επιπτώσεων στις εξωτε¬ 
ρικές συναλλαγές της Ελλάδας και γενικότερα της ελ¬ 
ληνικής οικονομίας. 

γ) Το συντονισμό της συνεργασίας των αρμοδίων Δι¬ 
ευθύνσεων στον οικονομικό τομέα με τα άλλα συναρ- 
μόδια Υπουργεία, Υπηρεσίες και Οργανισμούς με σκοπό 
την ενιαία χάραξη πολιτικής και εφαρμογή της. 

δ) Την παρακολούθηση, προπαρασκευή και διαπραγ¬ 
μάτευση των διμερών συμβάσεων και συμφωνιών, που 
αφορούν σε θέματα διεθνών οικονομικών σχέσεων σε 
συνεργασία με τα συναρμόδια Υπουργεία, ιδίως σε θέ¬ 
ματα αεροπορικών, οδικών, σιδηροδρομικών και ναυτι¬ 
λιακών μεταφορών καθώς και συνδυασμένων μεταφο¬ 
ρών, επικοινωνιών και τηλεπικοινωνιών, διασύνδεσης 
δικτύων υποδομών (μεταφορές, ενέργεια, τηλεπικοι¬ 
νωνίες), αποφυγής διπλής φορολογίας εισοδήματος, 

προστασίας και προαγωγής επενδύσεων καθώς επίσης 
και τις συμφωνίες-πλαίσιο οικονομικής, τεχνολογικής, 
επιστημονικής, τουριστικής και τελωνειακής συνεργα¬ 
σίας καθώς και τυχόν άλλα, που κρίνεται ότι απαιτούν 
παρόμοιο χειρισμό. 

ε) Τη διαρκή συνεργασία με τις λοιπές υπηρεσίες 
του Υπουργείου, τις πρεσβευτικές και προξενικές αρχές 
και με Γραφεία Οικονομικών και Εμπορικών Υποθέσεων 
(«Γ ραφεία Ο.Ε.Υ.»). Η Β' Γ ενική Διεύθυνση ενημερώνεται 
συστηματικά από τα Γραφεία Ο.Ε.Υ. για τα αποτελέ¬ 
σματα της παρακολούθησης και ανάλυσης του οικο¬ 
νομικού γίγνεσθαι σε κάθε χώρα και των ευκαιριών, 
που αναδεικνύονται μέσα από αυτές, εποπτεύει και 
συντονίζει τα Γ ραφεία Ο.Ε.Υ. στη στήριξη της ελληνι¬ 
κής επιχειρηματικής δραστηριότητας καθώς και στην 
προβολή συγκεκριμένων τομέων της ελληνικής οικο¬ 
νομίας για προσέλκυση επενδυτών. Συγκεντρώνει από 
τις πρεσβευτικές και προξενικές αρχές και τα Γ ραφεία 
Ο.Ε.Υ. μέσω της «Ηλεκτρονικής Πύλης» οικονομική και 
επιχειρηματική πληροφόρηση καθώς και εισηγήσεις για 
ενέργειες, που στοχεύουν στη στήριξη των ελληνικών 
επιχειρήσεων, την προώθηση των ελληνικών προϊόντων 
στις διεθνείς αγορές και την προσέλκυση ξένων επεν¬ 
δυτών στην Ελλάδα. 

στ) Το συντονισμό και την αξιολόγηση των Γ ραφείων 
Ο.Ε.Υ. και των πρεσβευτικών και προξενικών αρχών ως 
προς την προώθηση των διεθνών οικονομικών σχέ¬ 
σεων. 

ζ) Την ενημέρωση και την υποστήριξη των ελληνικών 
επιχειρήσεων με την παροχή ολοκληρωμένων υπηρε¬ 
σιών για τη δημιουργία και στήριξη οικονομικών και 
εμπορικών συνεργασιών στις διεθνείς αγορές. 

2. Σε συνεργασία με άλλα Υπουργεία, Οργανισμούς και 
Υπηρεσίες, η Β' Γ ενική Διεύθυνση είναι αρμόδια για: 

α) Την από πλευράς Υπουργείου Εξωτερικών μελέτη, 
εισήγηση και υποβολή προτάσεων για τη λήψη των 
αναγκαίων μέτρων με σκοπό: 

(ί) Την προάσπιση και προαγωγή των διεθνών οικονο¬ 
μικών σχέσεων της χώρας. 

(ϋ) Το συντονισμό των ενεργειών και διαδικασιών, που 
αναφέρονται σε θέματα αποζημιώσεων, επανορθώσε¬ 
ων, εμπορικής ναυτιλίας, κοινωνικών ασφαλίσεων και 
συναφών θεμάτων. 

3. Ασκεί τη γενική εποπτεία της συμμετοχής της Ελλά¬ 
δας σε διεθνείς και πολυμερείς οργανισμούς οικονομι¬ 
κής συνεργασίας. Στο πλαίσιο αυτό είναι αρμόδια για: 

α) Την ανάπτυξη πρωτοβουλιών, το συντονισμό και την 
παρακολούθηση δράσεων για τη συμμετοχή της Ελλά¬ 
δας σε διεθνείς οργανισμούς και πρωτοβουλίες, όπως 
η Οικονομική Συνεργασία Ευξείνου Πόντου (Ο.Σ.Ε.Π.) και 
η Πρωτοβουλία Αδριατικής και Ιονίου. 

β) Την παρακολούθηση, το συντονισμό με άλλα Υπουρ¬ 
γεία και φορείς και εισήγηση για θέματα, που σχετίζο¬ 
νται με τη συμμετοχή της χώρας μας στους διεθνείς 
οικονομικούς οργανισμούς. 

4. Την παρακολούθηση, μελέτη και συντονισμό των 
ενεργειών σε διεθνή ενεργειακά θέματα, ιδίως σε εκείνα, 
που αναφέρονται σε διέλευση αγωγών πετρελαίου και 
φυσικού αερίου.» 

Άρθρο 2 

Το άρθρο 19 του π.δ. 230/1998 (Α' 177) αντικαθίσταται 
ως εξής: 


«Άρθρο 19 
Διάρθρωση 

1. Η Β' Γ ενική Διεύθυνση Οικονομικών Σχέσεων περι¬ 
λαμβάνει: 

α. Τη Β1 Διεύθυνση Στρατηγικού Σχεδιασμού 
β. Τη Β2 Διεύθυνση Οικονομικών Σχέσεων με χώρες 
Βαλκανικής, Ρωσία και λοιπές χώρες Κ.Α.Κ. και παρα¬ 
κολούθησης Ο.Σ.Ε.Π. 

γ. Τη Β3 Διεύθυνση Οικονομικών Σχέσεων με χώρες 
Βόρειας Αφρικής, Μέσης Ανατολής και χώρες Κόλπου 
δ. Τη Β4 Διεύθυνση Οικονομικών Σχέσεων με χώρες 
Βόρειας Αμερικής, Ωκεανίας, Ιαπωνίας, Ε.Ε. και Ε.Ο.Χ. 

ε. Τη Β5 Διεύθυνση Οικονομικών Σχέσεων με χώρες 
Κεντρικής και Νότιας Αμερικής, Υποσαχαρικής Αφρικής 
και Ασίας 

στ. Τη Β6 Διεύθυνση Διεθνών Οικονομικών Οργανι¬ 
σμών, νομισματικών υποθέσεων, αποζημιώσεων και ει¬ 
δικών θεμάτων 

ζ. Τη Β7 Διεύθυνση Διεθνών Ενεργειακών Θεμάτων 
η. Τη Β8 Διεύθυνση Επιχειρηματικής Ανάπτυξης 

Άρθρο 3 

Το άρθρο 20 του π.δ. 230/1998 (Α' 177) αντικαθίσταται 
ως εξής: 

«Άρθρο 20 

Β1 Διεύθυνση Στρατηγικού Σχεδιασμού 
Αρμοδιότητες-Διάρθρωση 

1. Η Β1 Διεύθυνση Στρατηγικού Σχεδιασμού είναι αρμό¬ 
δια για την εισήγηση σε θέματα διαμόρφωσης στρατη¬ 
γικής για την άσκηση οικονομικής διπλωματίας. Κατά τη 
διαμόρφωση της εισήγησης λαμβάνει υπόψη τις προτά¬ 
σεις των Β' Διευθύνσεων, των Πολιτικών Διευθύνσεων, 
των Πρεσβειών, των Γραφείων Ο.Ε.Υ. καθώς και των 
φορέων της αγοράς. 

2. Η Β1 Διεύθυνση περιλαμβάνει τρία τμήματα. Η αρ¬ 
μοδιότητα κατά Τμήμα της Β1 Διεύθυνσης κατανέμεται 
ως ακολούθως: 

I. Τμήμα Ηλεκτρονικής Διαχείρισης Πληροφοριών 
Έχει ως αρμοδιότητα τον έλεγχο και την αξιολόγηση 

των πληροφοριών (πολιτικών, οικονομικών, κανονιστικών 
και επιχειρηματικών) που πρεσβευτικές και προξενι¬ 
κές αρχές και Γραφεία Ο.Ε.Υ. εισάγουν στο σύστημα 
ηλεκτρονικής διαχείρισης πληροφοριών («Ηλεκτρονική 
Πύλη») για τη χώρα ευθύνης τους. 

II. Τμήμα Στρατηγικών Σχεδίων Δράσης 

Έχει ως αρμοδιότητα την προετοιμασία πενταετούς 
Στρατηγικού Σχεδίου Δράσης (Σ.Σ.Δ.) οικονομικής δι¬ 
πλωματίας και βάσει αυτού του Ετήσιου Σχεδίου Δρά¬ 
σης (Ε.Σ.Δ.). Τα σχέδια αυτά εγκρίνονται από τον αρμό¬ 
διο Υφυπουργό Εξωτερικών κατόπιν εισήγησης του Β' 
Γ ενικού Διευθυντή. Τα Ε.Σ.Δ. για τις χώρες-στόχους εκ¬ 
πονούνται σε συνεργασία με την αρμόδια Β' Διεύθυνση, 
τις πρεσβευτικές και προξενικές αρχές και τα Γ ραφεία 
Ο.Ε.Υ. Τα Ε.Σ.Δ. περιλαμβάνουν μεταξύ άλλων τη μελέτη 
των οικονομικών και εμπορικών εξελίξεων στις χώρες- 
στόχους, τη μελέτη των πιστωτικών διευκολύνσεων, την 
ανάλυση των τάσεων του διεθνούς ανταγωνισμού με 
τις επιπτώσεις τους στις εξωτερικές συναλλαγές της 
Ελλάδας καθώς και τον προγραμματισμό δράσεων για 
την υλοποίησή τους. 

III. Τμήμα Αξιολόγησης, Εποπτείας και Συντονισμού 
Γ ραφείων Ο.Ε.Υ. 

Έχει ως αρμοδιότητα το συντονισμό της διοικητικής 
και οικονομικής λειτουργίας των Γραφείων Ο.Ε.Υ. και 
την αξιολόγησή τους. Τα Γραφεία Ο.Ε.Υ. αξιολογούνται 
από το Τμήμα Αξιολόγησης, Εποπτείας και Συντονισμού 
βάσει των παρακάτω κριτηρίων: 

α) Την ποιότητα και αποτελεσματικότητα στην υλο¬ 
ποίηση του Ε.Σ.Δ. 

β) Τη συνέπεια, ποιότητα και συστηματικότητα της 
ενημέρωσης της «Ηλεκτρονικής Πύλης». 

γ) Την εν γένει δραστηριότητα, που αναπτύσσει για 
την προώθηση των οικονομικών σχέσεων της χώρας. 

Το Τμήμα Αξιολόγησης, Εποπτείας και Συντονισμού 
παρακολουθεί τη λειτουργία των Γ ραφείων Ο.Ε.Υ., διε¬ 
νεργεί επιτόπιες επιθεωρήσεις για τη διαπίστωση της 
ομαλής και εύρυθμης λειτουργίας τους, αναζητεί την 
γνώμη της αγοράς για την αξιολόγηση των παρεχο- 
μένων υπηρεσιών τους, αξιολογεί την υλοποίηση του 
Ε.Σ.Δ. για κάθε Γ ραφείο Ο.Ε.Υ., καταγράφει τα προβλή¬ 
ματα, τις ελλείψεις και τις αδυναμίες τους και εισηγεί- 
ται σχετικά με την οργάνωση, αναβάθμιση, αναστολή 
ή κατάργηση κάθε Γ ραφείου σύμφωνα με τις διατάξεις 
του ν. 3196/2003 (Α' 274). Οι εκθέσεις, που συντάσσονται 
από το Τμήμα για κάθε Γραφείο Ο.Ε.Υ., κοινοποιούνται 
μέσω του Β' Γ ενικού Διευθυντή στην αρμόδια Διεύθυνση 
Προσωπικού του Υπουργείου. 

Άρθρο 4 

Το άρθρο 21 του π.δ. 230/1998 (Α' 177) αντικαθίσταται 
ως εξής: 

«Άρθρο 21 

Β2 Διεύθυνση Οικονομικών Σχέσεων με χώρες 
Βαλκανικής, Ρωσία και λοιπές χώρες Κ.Α.Κ. 
και παρακολούθησης Ο.Σ.Ε.Π. 

Αρμοδιότητες-Διάρθρωση 

1. Η Β2 Διεύθυνση είναι αρμόδια για τις σχέσεις με 
τις χώρες της Βαλκανικής, τη Ρωσία, τις λοιπές χώρες 
της Κοινοπολιτείας Ανεξαρτήτων Χωρών (Κ.Α.Κ.) και την 
παρακολούθηση της Ο.Σ.Ε.Π. 

Η Διεύθυνση έχει ως αρμοδιότητες: 

α) Τη μελέτη και την υποβολή προτάσεων με σκοπό 
την ανάπτυξη των διμερών οικονομικών σχέσεων με τις 
εν λόγω χώρες. 

β) Τη διαμόρφωση του κατάλληλου θεσμικού πλαισί¬ 
ου οικονομικής συνεργασίας δια μέσου της σύναψης 
συμφωνιών. 

γ) Την παρακολούθηση και το χειρισμό θεμάτων εμπο¬ 
ρικής, οικονομικής και τεχνικής συνεργασίας. 

δ) Την προπαρασκευή των εργασιών των διακρατικών 
επιτροπών και την ευθύνη των διμερών διαπραγματεύ¬ 
σεων. 

ε) Την παρακολούθηση και το χειρισμό διασυνοριακών 
θεμάτων σε συνεργασία με τους καθ' ύλη συναρμόδιους 
φορείς. 

στ) Την παρακολούθηση της εξέλιξης των οικονομικών 
και εμπορικών σχέσεων σε συνεργασία με τις πρεσβευ¬ 
τικές και προξενικές αρχές και τα Γ ραφεία Ο.Ε.Υ., άλλα 
Υπουργεία ή Υπηρεσίες και ιδιωτικούς ή δημόσιους φο¬ 
ρείς. Την εισήγηση προτάσεων προς τη Β1 Διεύθυνση 
για την εκπόνηση Σ.Σ.Δ. και Ε.Σ.Δ. 

2. Η Β2 Διεύθυνση περιλαμβάνει δύο τμήματα. Η αρ¬ 
μοδιότητα κατά Τμήμα της Β2 Διεύθυνσης κατανέμεται 
ως ακολούθως: 


I. Τμήμα Οικονομικών Σχέσεων με χώρες Βαλκανικής 
Το Τμήμα έχει τις κάτωθι αρμοδιότητες: 

α) Την προώθηση των διμερών οικονομικών σχέσεων 
με τις χώρες των Δυτικών Βαλκανίων (Αλβανία, Βοσνία 
Ερζεγοβίνη, Κροατία, Πρώην Γιουγκοσλαβική Δημοκρα¬ 
τία της Μακεδονίας, Σερβία-Μαυροβούνιο), Βουλγαρία, 
Ρουμανία και Τουρκία. 

β) Την παρακολούθηση όλων των ευρωπαϊκών ή διε¬ 
θνών χρηματοδοτικών και αναπτυξιακών προγραμμά¬ 
των, που αναπτύσσονται στις χώρες ευθύνης τους. 

γ) Την παρακολούθηση της υλοποίησης του Εθνικού 
Σχεδίου Οικονομικής Ανασυγκρότησης των Βαλκανίων 
(Ε.Σ.Ο.Α.Β.). 

δ) Την παρακολούθηση και συμμετοχή στην Πρωτο¬ 
βουλία Αδριατικής και Ιονίου. 

ε) Την παρακολούθηση του Συμφώνου Σταθερότη¬ 
τας. 

II. Τμήμα Οικονομικών Σχέσεων με Ρωσία, λοιπές χώ¬ 
ρες Κ.Α.Κ. και παρακολούθησης Ο.Σ.Ε.Π. 

Το Τμήμα έχει τις κάτωθι αρμοδιότητες: 
α) Την προώθηση των διμερών οικονομικών σχέσεων 
με τη Ρωσία και λοιπές χώρες Κ.Α.Κ. (Αζερμπαϊτζάν, 
Αρμενία, Γεωργία, Καζακστάν, Κιργισία, Λευκορωσία, 
Μολδαβία, Ουζμπεκιστάν, Ουκρανία, Ρωσία, Τατζικιστάν, 
Τουρκμενιστάν). 

β) Την παρακολούθηση των εργασιών της Ο.Σ.Ε.Π. και 
την εκπροσώπηση στις συναντήσεις/επιτροπές. 

γ) Την παρακολούθηση της Πολιτικής της Ευρωπαϊκής 
Ένωσης (ΕΈ.) για τη Νέα Γειτονία. 

δ) Την παρακολούθηση όλων των ευρωπαϊκών ή διε¬ 
θνών χρηματοδοτικών και αναπτυξιακών προγραμμά¬ 
των, που αναπτύσσονται στις χώρες ευθύνης τους. 

Άρθρο 5 

Το άρθρο 22 του π.δ. 230/1998 (Α' 177) αντικαθίσταται 
ως εξής: 

«Αρθρο 22 

Β3 Διεύθυνση Οικονομικών Σχέσεων με χώρες 
Βόρειας Αφρικής, Μέση Ανατολής και χώρες Κόλπου 
Αρμοδιότητες-Διάρθρωση 

1. Η Β3 Διεύθυνση είναι αρμόδια για τις σχέσεις με τις 
χώρες της Βόρειας Αφρικής, της Μέσης Ανατολής και 
τις χώρες του Κόλπου. 

Η Διεύθυνση έχει τις ακόλουθες αρμοδιότητες: 
α) Τη μελέτη και την υποβολή προτάσεων με σκοπό 
την ανάπτυξη των διμερών οικονομικών σχέσεων με τις 
εν λόγω χώρες. 

β) Τη διαμόρφωση του κατάλληλου θεσμικού πλαισί¬ 
ου οικονομικής συνεργασίας δια μέσου της σύναψης 
συμφωνιών. 

γ) Την παρακολούθηση και το χειρισμό θεμάτων εμπο¬ 
ρικής, οικο-νομικής και τεχνικής συνεργασίας. 

δ) Την προπαρασκευή των εργασιών των διακρατικών 
επιτροπών και την ευθύνη των διμερών διαπραγματεύ¬ 
σεων. 

ε) Την παρακολούθηση της εξέλιξης των οικονομικών 
και εμπορικών σχέσεων σε συνεργασία με τις Πρεσβείες 
και τα Γ ραφεία Ο.Ε.Υ., άλλα Υπουργεία ή Υπηρεσίες και 
ιδιωτικούς ή δημόσιους φορείς. 

στ) Την υποβολή προτάσεων προς τη Β1 Διεύθυνση 
για την εκπόνηση Σ.Σ.Δ. και Ε.Σ.Δ. 

2. Η Β3 Διεύθυνση περιλαμβάνει δύο τμήματα. Η αρ¬ 
μοδιότητα κατά Τμήμα της Β3 Διεύθυνσης κατανέμεται 
ως ακολούθως: 

I. Τμήμα Οικονομικών Σχέσεων με χώρες Μασρέκ και 
Μαγκρέμπ 

Το Τμήμα έχει τις κάτωθι αρμοδιότητες: 
α) Την προώθηση των διμερών οικονομικών σχέσεων 
με τις χώρες του Μασρέκ και του Μακρέμπ (Μαρόκο, 
Αλγερία, Τυνησία, Λιβύη, Αίγυπτο, Ιορδανία, Συρία, Λί¬ 
βανο, Ισραήλ, Παλαιστινιακή Αρχή). 

β) Την παρακολούθηση όλων των ευρωπαϊκών ή διε¬ 
θνών χρηματοδοτικών και αναπτυξιακών προγραμμά¬ 
των, που αναπτύσσονται στις χώρες ευθύνης τους. 

γ) Την παρακολούθηση της πολιτικής της Ε.Ε. για τη 
Νέα Γειτονία. 

II. Τμήμα Οικονομικών Σχέσεων με χώρες Μέσης Ανα¬ 
τολής και Κόλπου 

Το Τμήμα έχει τις κάτωθι αρμοδιότητες: 
α) Την προώθηση των διμερών οικονομικών σχέσεων 
με το Ιράν, Ιράκ, Αφγανιστάν, Υεμένη, και τις χώρες 
του Κόλπου (Μπαχρέιν, Κουβέιτ, Ομάν, Κατάρ, Σαουδική 
Αραβία και Ηνωμένα Αραβικά Εμιράτα (Η.Α.Ε.)). 

β) Την παρακολούθηση του Συμβουλίου Συνεργασίας 
των Αραβικών Κρατών του Κόλπου. 

Άρθρο 6 

Το άρθρο 23 του π.δ. 230/1998 (Α' 177) αντικαθίσταται 
ως εξής: 

«Αρθρο 23 

Β4 Διεύθυνση Οικονομικών Σχέσεων με χώρες 
Βόρειας Αμερικής, Ωκεανίας, Ιαπωνίας, 
Ελβετίας, Ε.Ε. και Ε.Ο.Χ. 

Αρμοδιότητες-Διάρθρωση 

1. Η Β4 Διεύθυνση είναι αρμόδια για τις σχέσεις με 
τις χώρες της Βόρειας Αμερικής, της Ωκεανίας, της 
Ιαπωνίας, της Ελβετίας, της Ε.Ε. και του Ευρωπαϊκού 
Οικονομικού Χώρου (Ε.Ο.Χ.) (Νορβηγία, Ισλανδία, Λιχτεν¬ 
στάιν). 

Η Διεύθυνση έχει ως αρμοδιότητες: 
α) Τη μελέτη και υποβολή προτάσεων με σκοπό την 
ανάπτυξη των διμερών οικονομικών σχέσεων με τις εν 
λόγω χώρες. 

β) Τη διαμόρφωση του κατάλληλου θεσμικού πλαισί¬ 
ου οικονομικής συνεργασίας δια μέσου της σύναψης 
συμφωνιών. 

γ) Την παρακολούθηση και το χειρισμό θεμάτων εμπο¬ 
ρικής, οικονομικής και τεχνικής συνεργασίας. 

δ) Την προπαρασκευή των εργασιών των διακρατικών 
επιτροπών και την ευθύνη των διμερών διαπραγματεύ¬ 
σεων. 

ε) Την παρακολούθηση της εξέλιξης των οικονομικών 
και εμπορικών σχέσεων σε συνεργασία με τις Πρεσβείες 
και τα Γ ραφεία Ο.Ε.Υ., άλλα Υπουργεία ή Υπηρεσίες και 
ιδιωτικούς ή δημόσιους φορείς. 

στ) Την υποβολή προτάσεων προς τη Β1 Διεύθυνση 
για την εκπόνηση Σ.Σ.Δ. και Ε.Σ.Δ. 

2. Η Β4 Διεύθυνση περιλαμβάνει δύο τμήματα. Η αρ¬ 
μοδιότητα κατά Τμήμα της Β4 Διεύθυνσης κατανέμεται 
ως ακολούθως: 

I. Τμήμα Οικονομικών Σχέσεων με χώρες Βόρειας Αμε¬ 
ρικής, Ιαπωνίας και Ωκεανίας 


Το Τμήμα έχει τις ακόλουθες αρμοδιότητες: 
α) Την προώθηση των διμερών οικονομικών σχέσε¬ 
ων με τις χώρες των Ηνωμένων Πολιτειών της Αμε¬ 
ρικής (Η.Π.Α.), Καναδά, Ιαπωνία, Αυστραλία και Νέα 
Ζηλανδία. 

β) Την παρακολούθηση όλων των προγραμμάτων 
συνεργασίας, που αναπτύσσονται στις χώρες ευθύνης 
τους. 

II. Τμήμα Οικονομικών Σχέσεων με κράτη-μέλη Ε.Ε., 
Ε.Ο.Χ. και Ελβετίας 

Το Τμήμα έχει τις ακόλουθες αρμοδιότητες: 
α) Την προώθηση των διμερών οικονομικών σχέσεων 
με τα κράτη-μέλη της Ε.Ε., του Ε.Ο.Χ. και της Ελβε¬ 
τίας. 

β) Την παρακολούθηση όλων των προγραμμάτων 
συνεργασίας, που αναπτύσσονται στις χώρες ευθύνης 
τους. 

Άρθρο 7 

Το άρθρο 24 του π.δ. 230/1998 (Α' 177) αντικαθίσταται 
ως εξής: 

«Αρθρο 24 

Β5 Διεύθυνση Οικονομικών Σχέσεων με χώρες 
Κεντρικής και Νότιας Αμερικής, 
Υποσαχαρικής Αφρικής και Ασίας 
Αρμοδιότητες-Διάρθρωση 

1. Η Β5 Διεύθυνση είναι αρμόδια για τις σχέσεις με τις 
χώρες της Κεντρικής και Νότιας Αμερικής, της Υποσα¬ 
χαρικής Αφρικής και της Ασίας. 

Η Διεύθυνση έχει ως αρμοδιότητες: 
α) Τη μελέτη και υποβολή προτάσεων με σκοπό την 
ανάπτυξη των διμερών οικονομικών σχέσεων με τις εν 
λόγω χώρες. 

β) Τη διαμόρφωση του κατάλληλου θεσμικού πλαισί¬ 
ου οικονομικής συνεργασίας δια μέσου της σύναψης 
συμφωνιών. 

γ) Την παρακολούθηση και το χειρισμό θεμάτων εμπο¬ 
ρικής, οικονομικής και τεχνικής συνεργασίας. 

δ) Την προπαρασκευή των εργασιών των διακρατικών 
επιτροπών και την ευθύνη των διμερών διαπραγματεύ¬ 
σεων. 

ε) Την παρακολούθηση της εξέλιξης των οικονομικών 
και εμπορικών σχέσεων σε συνεργασία με τις Πρεσβείες 
και τα Γ ραφεία Ο.Ε.Υ., άλλα Υπουργεία ή Υπηρεσίες και 
ιδιωτικούς ή δημόσιους φορείς. 

στ) Την υποβολή προτάσεων προς τη Β1 Διεύθυνση 
για την εκπόνηση Σ.Σ.Δ. και Ε.Σ.Δ. 

2. Η Β5 Διεύθυνση περιλαμβάνει δύο τμήματα. Η αρ¬ 
μοδιότητα κατά Τμήμα της Β5 Διεύθυνσης κατανέμεται 
ως ακολούθως: 

I. Τμήμα Οικονομικών Σχέσεων με χώρες Κεντρικής και 
Νότιας Αμερικής και Υποσαχαρικής Αφρικής 
Το Τμήμα έχει τις ακόλουθες αρμοδιότητες: 
α) Την προώθηση των διμερών οικονομικών σχέσε¬ 
ων με τις χώρες της Κεντρικής και Νότιας Αμερικής 
(Αργεντινή, Βενεζουέλα, Βολιβία, Βραζιλία, Γουατεμάλα, 
Γουιάνα, Εκουαδόρ, Ελ Σαλβαδόρ, Κολομβία, Κόστα Ρίκα, 
Μεξικό, Μπελίσε, Νικαράγουα, Ονδούρα, Ουρουγουάη, 
Παναμάς, Παραγουάη, Περού, Σουρινάμ, Χιλή) και της 
Υποσαχαρικής Αφρικής (Αγκόλα, Αιθιοπία, Ακτή Ελεφα¬ 
ντοστού, Ερυθραία, Γκάμπια, Γκαμπόν, Γκάνα, Γουινέα, 
Γουινέα Μπισσάου, Δυτική Σαχάρα, Ζάμπια, Ζιμπάμπουε, 

Ισημερινή Γουινέα, Καμερούν, Κένυα, Κεντροαφρικανική 
Δημοκρατία, Κονγκό, Λαϊκή Δημοκρατία Κονγκό, Λεσό- 
θο, Λιβερία, Μαδαγασκάρη, Μάλι, Μαλάουι, Μαυριτανία, 
Μαυρίκιος, Μοζαμβίκη, Μπενίν, Μποτσουάνα, Μπουρκίνα 
Φάσο, Μπουρούντι, Ναμίμπια, Νήσοι Κομόρες, Νίγηρας, 
Νιγηρία, Νότια Αφρική, Ουγκάντα, Πράσινο Ακρωτήρι, 
Ρουάντα, Σαο Τομέ και Πρινσιπέ, Σεϋχέλλες, Σενεγάλη, 
Σιέρα Λεόνε, Σομαλία, Σουαζιλάνδη, Σουδάν, Τανζανία, 
Τζιμπουτί, Τόγκο, Τσαντ). 

β) Την παρακολούθηση όλων των ευρωπαϊκών ή διε¬ 
θνών χρηματοδοτικών και αναπτυξιακών προγραμμά¬ 
των, που αναπτύσσονται στις χώρες ευθύνης τους. 

II. Τμήμα Οικονομικών Σχέσεων με χώρες Ασίας 

Το Τμήμα έχει τις ακόλουθες αρμοδιότητες: 

α) Την προώθηση των διμερών οικονομικών σχέσεων 
με τις χώρες της Ασίας (Αφγανιστάν, Βιετνάμ, Βιρμα¬ 
νία, Βόρεια Κορέα, Ινδία, Ινδονησία, Καμπότζη, Λαϊκή 
Δημοκρατία της Κίνας, Λάος, Μαλαισία, Μπαγκλαντές 
Μπουτάν, Μπρούνεϊ, Νεπάλ, Νότια Κορέα, Μακάο, Νήσοι 
Μαλδίβες, Πακιστάν, Σιγκαπούρη, Σρι Λάνκα, Ταϊβάν, 
Ταϊλάνδη, Φιλιππίνες). 

β) Την παρακολούθηση όλων των ευρωπαϊκών ή διε¬ 
θνών χρηματοδοτικών και αναπτυξιακών προγραμμά¬ 
των, που αναπτύσσονται στις χώρες ευθύνης τους. 

Άρθρο 8 

Μετά το άρθρο 24 του π.δ. 230/1998 (Α' 177) προστί¬ 
θενται άρθρα 24α, 24β και 24γ ως εξής: 

«Άρθρο 24α 

Β6 Διεύθυνση Διεθνών Οικονομικών 
Οργανισμών, Νομισματικών Υποθέσεων 
Αποζημιώσεων και ειδικών θεμάτων 
Αρμοδιότητες-Διάρθρωση 

1. Η Β6 Διεύθυνση είναι αρμόδια για τις σχέσεις της 
Ελλάδας με τους Διεθνείς Οικονομικούς Οργανισμούς 
και για θέματα αποζημιώσεων και άλλων ειδικών θε¬ 
μάτων. 

2. Η Β6 Διεύθυνση περιλαμβάνει δύο τμήματα. Η αρ¬ 
μοδιότητα κατά Τμήμα της Β6 Διεύθυνσης κατανέμεται 
ως ακολούθως: 

I. Τμήμα Διεθνών Οικονομικών Οργανισμών 

Στο Τμήμα περιλαμβάνονται: (ί) Οι καθ’ εαυτό Διε¬ 
θνείς Οικονομικοί Οργανισμοί, οι Διεθνείς Εμπορικοί 
Οργανισμοί όσο και οι Οργανισμοί Βιομηχανίας, Μετα- 
φορών-Ναυτιλίας, Περιβάλλοντος-Οικισμών, Ανάπτυξης, 
Γεωργίας, Επιστημονικής'Ερευνας και Τεχνολογίας, Δι¬ 
ακυβέρνησης Διαδικτύου, Πνευματικής Ιδιοκτησίας και 
Ενέργειας, (ϋ) οι Διεθνείς Οικονομικοί Οργανισμοί, που 
υπάγονται στο σύστημα του Οργανισμού Ηνωμένων 
Εθνών (Ο.Η.Ε.) ως κύρια όργανα ή ως Ειδικευμένες Ορ¬ 
γανώσεις όσο και οι Διεθνείς Οικονομικοί Οργανισμοί, 
που δεν υπάγονται στο σύστημα του Ο.Η.Ε. 

Το Τμήμα έχει τις ακόλουθες αρμοδιότητες: 

α) Το χειρισμό και τη ρύθμιση κάθε θέματος, που σχε¬ 
τίζεται με τη συμμετοχή, εκλογή και εκπροσώπηση της 
Ελλάδας στους Διεθνείς Οικονομικούς Οργανισμούς, 
καθώς και ο χειρισμός κάθε θέματος, που αφορά σε 
Πολυμερείς Συμβάσεις και Συμφωνίες καθώς και κάθε 
είδους οικονομικά Συνέδρια ή Διασκέψεις. 

β) Την παρακολούθηση και προώθηση σε συνεργα¬ 
σία με τα άλλα συναρμόδια Υπουργεία, Υπηρεσίες και 
Οργανισμούς του συνόλου των σχέσεων της Ελλάδος 


με τους ανωτέρω Διεθνείς Οικονομικούς Οργανισμούς, 
τη διεξαγωγή διαπραγματεύσεων με αυτούς και την 
εκτίμηση των επιπτώσεων των σχέσεων με αυτούς στα 
ελληνικά θέματα και συμφέροντα, ανεξάρτητα εάν η 
χώρα είναι μέλος των εν λόγω Οργανισμών ή εάν συν¬ 
δέεται με αυτούς με Συμβάσεις ή Συμφωνίες οποιου- 
δήποτε τύπου. Ειδικότερα δε στις περιπτώσεις που η 
Ελλάδα είναι μέλος Διεθνών Οικονομικών Οργανισμών, 
την υποβολή προτάσεων και εισηγήσεων για την ακο¬ 
λουθητέα γενικά πολιτική στο πλαίσιο των Οργανισμών 
αυτών καθώς και τη διατύπωση οδηγιών για την κάθε 
μορφής συνεργασία της χώρας με τα υπόλοιπα κράτη- 
μέλη των Οργανισμών αυτών συμπεριλαμβανομένης της 
υποστήριξης ή μη υποψηφιοτήτων εκλογής στα διάφορα 
όργανα των Οργανισμών. 

γ) Τη συγκέντρωση, επεξεργασία και μελέτη σε συνερ¬ 
γασία με τα άλλα συναρμόδια Υπουργεία, Υπηρεσίες και 
Οργανισμούς, κάθε φύσης πληροφοριών και στοιχείων, 
που αναφέρονται στις δραστηριότητες των διαφόρων 
Διεθνών Οικονομικών Οργανισμών και τις εξελίξεις, που 
σημειώνονται στο πλαίσιο τους, τη διαμόρφωση της 
διεθνούς οικονομικής συνεργασίας, την εκτίμηση της 
σημασίας των πληροφοριών και των στοιχείων αυτών 
για τα ελληνικά θέματα και συμφέροντα καθώς και την 
εισήγηση για την πρόληψη ή αντιμετώπιση των διαφό¬ 
ρων καταστάσεων. 

δ) Την ενημέρωση των άλλων Υπουργείων, Υπηρεσιών 
και Οργανισμών, καθώς και των άλλων Διευθύνσεων 
του Υπουργείου Εξωτερικών στα θέματα παράλληλης 
αρμοδιότητάς τους, που αφορούν στους διάφορους 
Διεθνείς Οικονομικούς Οργανισμούς. 

ε) Τη μέριμνα για την ανάπτυξη κάθε είδους επαφών 
με τους Διεθνείς Οικονομικούς Οργανισμούς καθώς και 
την υποβολή προτάσεων και εισηγήσεων για την ενί¬ 
σχυση της οικονομικής συνεργασίας της Ελλάδας με 
τις διάφορες χώρες. 

στ) Την υποβολή προτάσεων και εισηγήσεων για την 
ανταλλαγή επισκέψεων οικονομικών παραγόντων και 
προσωπικοτήτων μεταξύ της Ελλάδας και άλλων χω¬ 
ρών για τη διοργάνωση κρατικών εκθέσεων ελληνικών 
προϊόντων στο εξωτερικό και για την πραγματοποίηση 
κρατικών και ιδιωτικών εκθέσεων ξένων προϊόντων στην 
Ελλάδα καθώς και για την εξασφάλιση κάθε είδους 
επαφών του κράτους με το εξωτερικό στον οικονομικό 
τομέα. 

ζ) Τη μέριμνα για θέματα περιβάλλοντος, οικισμών, 
επιστημονικής έρευνας για την ανάπτυξη θεμάτων συ¬ 
νεργασίας με τα διάφορα ξένα ινστιτούτα οικονομικών 
ερευνών και με πανεπιστήμια άλλων χωρών. 

η) Τη μελέτη και την υποβολή προτάσεων και εισηγή¬ 
σεων καθώς και τη μέριμνα για τις διαπραγματεύσεις 
για τη σύναψη κάθε φύσης πολυμερών οικονομικών και 
εμπορικών συμβάσεων και συμφωνιών και γενικά διε¬ 
θνών πράξεων με διεθνείς οικονομικούς οργανισμούς 
και για την τροποποίηση ή καταγγελία των ισχυουσών 
σχέσεων και συμφωνιών. 

θ) Τη μελέτη και την υποβολή προτάσεων και εισηγή¬ 
σεων καθώς και τη μέριμνα για τις διαπραγματεύσεις 
για τη σύναψη κάθε φύσης πολυμερών οικονομικών συμ¬ 
βάσεων, συμφωνιών και γενικά διεθνών πράξεων εκτός 
πλαισίου διεθνών οικονομικών οργανισμών καθώς και 
την παρακολούθηση της εφαρμογής τους. 

ι) Την παρακολούθηση της δραστηριότητας του Πα¬ 
γκόσμιου Οργανισμού Εμπορίου (Π.Ο.Ε.), τη διατύπωση 
οδηγιών και την υποβολή εισηγήσεων για κάθε θέμα, 
που ανάγεται στα δικαιώματα και τις υποχρεώσεις της 
Ελλάδας, που απορρέουν από τον Π.Ο.Ε., και τη διατύ¬ 
πωση γενικών κατευθυντήριων γραμμών για θέματα 
εμπορικής πολιτικής, αρμοδιότητας του ως άνω ορ¬ 
γανισμού. 

II. Τμήμα Αποζημιώσεων και ειδικών θεμάτων 
Το Τμήμα έχει τις ακόλουθες αρμοδιότητες: 
α) (ί) Τη διαχείριση των κάθε φύσης απαιτήσεων, που 
έχουν σχέση με πολεμικές επανορθώσεις ή αποζημιώ¬ 
σεις, (μ) τη μελέτη και τη διαχείριση κάθε είδους απαίτη¬ 
σης αποζημιώσεων Ελλήνων υπηκόων, που προκύπτουν 
από τη λήψη διαφόρων μέτρων ξένων Κυβερνήσεων, που 
θίγουν τα περιουσιακά στοιχεία των Ελλήνων υπηκόων 
στο εξωτερικό (εθνικοποιήσεις-μεσεγγυήσεις), (ίϋ) τη 
μέριμνα για την κατανομή στους δικαιούχους των κα- 
ταβαλλομένων από τις ξένες χώρες αποζημιώσεων σε 
συνεργασία με τις συναρμόδιες κρατικές υπηρεσίες. 

β) Την παρακολούθηση σε συνεργασία με το Υπουρ¬ 
γείο Εμπορικής Ναυτιλίας θεμάτων, που αναφέρονται 
στη δραστηριότητα της ελληνικής, φορτηγού και επιβα¬ 
τηγού, εμπορικής ναυτιλίας διεθνώς, συμπεριλαμβανο¬ 
μένων των λιμένων της αλλοδαπής, και την αντιμετώπι¬ 
ση των επιπτώσεων από την εφαρμογή περιοριστικών 
μέτρων από τις αλλοδαπές Αρχές, πλην περιπτώσεων 
ναυαγίων και επαναπατρισμού ναυαγών και γενικά θε¬ 
μάτων που αφορούν στα πληρώματα των πλοίων, που 
εμπίπτουν στην αρμοδιότητα της Διεύθυνσης Διοικη¬ 
τικών και Δικαστικών Υποθέσεων. 

γ) Τη μέριμνα για την ενσωμάτωση στην περιουσία 
του Ελληνικού δημοσίου και τη διαχείριση των εθνικών 
και άλλων καταλειπομένων κληροδοτημάτων, δωρεών 
και εισφορών από Έλληνες του εξωτερικού. 

δ) Την παρακολούθηση σε συνεργασία με τις συ¬ 
ναρμόδιες Υπηρεσίες θεμάτων κοινωνικής ασφάλισης 
των Ελλήνων του εξωτερικού και τη μέριμνα για την 
προστασία και μεταφορά στην Ελλάδα των σχετικών 
δικαιωμάτων των ενδιαφερομένων. 

Αρθρο 24β 

Β7 Διεύθυνση Διεθνών Ενεργειακών Θεμάτων 
Αρμοδιότητες-Διάρθρωση 

Η Β7 Διεύθυνση Διεθνών Ενεργειακών Θεμάτων πα¬ 
ρακολουθεί τις διεθνείς ενεργειακές εξελίξεις για το 
πετρέλαιο, το φυσικό αέριο και ιδίως τις εξελίξεις, που 
σχετίζονται με τις οδεύσεις πετρελαιαγωγών ή αγω¬ 
γών φυσικού αερίου, την ηλεκτρική και άλλες μορφές 
ενέργειας. Η Διεύθυνση παρακολουθεί όλες τις διεθνείς 
συναντήσεις, που σχετίζονται με τα ενεργειακά ζητήμα¬ 
τα, συνεπικουρεί το αρμόδιο καθ’ ύλη Υπουργείο Ανά¬ 
πτυξης σε ζητήματα, όπως τα προαναφερόμενα, καθώς 
και κρατικούς ή άλλους φορείς, που δραστηριοποιούνται 
στον ίδιο τομέα. 

Αρθρο 24γ 

Β8 Διεύθυνση Επιχειρηματικής Ανάπτυξης 
Αρμοδιότητες-Διάρθρωση 

1. Η Β8 Διεύθυνση Επιχειρηματικής Ανάπτυξης είναι 
αρμόδια για την υποστήριξη των ελληνικών επιχειρή¬ 
σεων στις διεθνείς αγορές. 


2. Η Β8 Διεύθυνση περιλαμβάνει τρία τμήματα. Η αρ¬ 
μοδιότητα κατά Τμήμα κατανέμεται ως ακολούθως: 

I. Τμήμα Συνηγόρου Αγοράς 

Το Τμήμα έχει τις ακόλουθες αρμοδιότητες: 
α) Την παροχή πληροφόρησης, συμβουλευτικής βο¬ 
ήθειας ως και κάθε άλλης υποστηρικτικής υπηρεσίας 
προς τις ελληνικές επιχειρήσεις με στόχο τη διευκόλυν¬ 
ση επιχειρηματικών επαφών και τη στήριξη της ελληνι¬ 
κής επιχειρηματικότητας στις διεθνείς αγορές. 

β) Την ενημέρωση και διευκόλυνση των ελληνικών 
επιχειρήσεων για πρόσβαση σε ευρωπαϊκά και διεθνή 
χρηματοδοτικά προγράμματα. 

γ) Την καταγραφή των δραστηριοτήτων των επιχει¬ 
ρήσεων, των προτεραιοτήτων και των προβλημάτων, 
που αντιμετωπίζουν στις αγορές του εξωτερικού, και 
τη στήριξή τους σε συνεργασία με τις πρεσβευτικές και 
προξενικές αρχές και τα Γ ραφεία Ο.Ε.Υ. 

δ) Την παρακολούθηση και συμμετοχή στις δράσεις 
αρμοδίων δημοσίων ή ιδιωτικών επιχειρηματικών φο¬ 
ρέων για την κατάρτιση μελετών, που έχουν στόχο 
την ενίσχυση των εξαγωγών ελληνικών προϊόντων και 
υπηρεσιών και τη στήριξη ελληνικών επιχειρηματικών 
δραστηριοτήτων και συνεργασιών. 

II. Τμήμα Διοργάνωσης Επιχειρηματικών Αποστολών 
Το Τμήμα έχει τις ακόλουθες αρμοδιότητες: 

α) Τη διοργάνωση των επιχειρηματικών αποστολών, 
που συνοδεύουν τον Πρόεδρο της Δημοκρατίας, τον 
Πρωθυπουργό και τον αρμόδιο Υφυπουργό Εξωτερικών 
κατά τη διάρκεια των επίσημων επισκέψεων τους στο 
εξωτερικό. 

β) Το συντονισμό των επιχειρηματικών αποστολών, 
που διοργανώνονται από άλλους δημόσιους ή ιδιωτικούς 
επιχειρηματικούς φορείς. 

III. Τμήμα Εκπαίδευσης και Επιμόρφωσης 
Το Τμήμα έχει τις ακόλουθες αρμοδιότητες: 

α) Τη διοργάνωση εκπαιδευτικών και επιμορφωτικών 
σεμιναρίων για υπαλλήλους της Β' Γ ενικής Διεύθυνσης 
σε συνεργασία και με τη Διπλωματική Ακαδημία. 

β) Τη διοργάνωση κύκλου σεμιναρίων για σπουδαστές 
της Διπλωματικής Ακαδημίας επί θεμάτων οικονομικής 
διπλωματίας. 

γ) Τη διοργάνωση εκπαιδευτικών σεμιναρίων για τους 
υπαλλήλους του κλάδου υπαλλήλων Ο.Ε.Υ. 

Η εκπαίδευση συμπεριλαμβάνει εκπαιδευτικά προ¬ 
γράμματα, που σχεδιάζονται και υλοποιούνται σε συ¬ 
νεργασία με την επιχειρηματική κοινότητα, τα πανεπι¬ 
στήμια και ελληνικούς και ξένους φορείς, που διαθέτουν 
ανάλογη εμπειρία σε εμπορικά και οικονομικά θέματα. 

Άρθρο 9 

Η περίπτωση δ' της παραγράφου 1 του άρθρου 63 του 
π.δ. 230/1998 (Α' 177) αντικαθίσταται ως εξής: 

«δ. Των Γ ενικών Διευθυντών των Α', Β', Γ', Δ', Ε' και ΣΤ' 
Γ ενικών Διευθύνσεων σε υπαλλήλους του διπλωματικού 
κλάδου με βαθμό Πρέσβη ή Πληρεξουσίου Υπουργού Α' 
και των Αναπληρωτών Γ ενικών Διευθυντών σε υπαλλή¬ 
λους του διπλωματικού κλάδου με βαθμό Πληρεξουσίου 
Υπουργού Α'.» 

Άρθρο 10 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος Διατάγματος. 

Αθήνα, 3 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

ΕΞΩΤΕΡΙΚΩΝ 

ΠΕΤΡΟΣ Γ. ΜΟΛΥΒΙΑΤΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 26 

Καθορισμός Αναμνηστικού Μεταλλίου Εκστρατείας 
Κορέας και Προϋποθέσεις Απονομής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ όψη: 

α. Τις διατάξεις των άρθρων 7 και 16 του ν.δ. 376/1974 
«Περί των Στρατιωτικών Μεταλλίων» (ΦΕΚ 98 Α'). 

β. Τις διατάξεις των άρθρων 5, 6 και 7 του π.δ 159/2003 
«Τύπος, περιγραφή και διαδικασία απονομής Πολεμικών 
Στρατιωτικών Μεταλλίων καθώς και των αντίστοιχων 
Διπλωμάτων». 

γ. Την υπ’ αριθμ. 177026/17.3.2004 κοινή απόφαση του Πρω¬ 
θυπουργού και Υπουργού Εθνικής Αμυνας (ΦΕΚ 517 Β'). 

δ. Την υπ’ αριθμ. 67/Σ.119/4.7.2005 Γνωμάτευση της Συνε¬ 
δρίασης του Συμβουλίου Αρχηγών Γ ενικών Επιτελείων. 

ε. Το άρθρο 29Α του ν. 1558/1985 (ΦΕΚ 137 Α'), όπως 
έχει περιληφθεί στο άρθρο 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 98 
Α') και το γεγονός ότι από τις διατάξεις του παρόντος 
δεν προκαλείται επιβάρυνση σε βάρος του Κρατικού 
Προϋπολογισμού. 

στ. Την υπ’ αριθμ. 318/12.12.2005 Γνωμοδότηση του Ε' 
Τμήματος του Συμβουλίου της Επικράτειας. 

Με πρόταση του Υφυπουργού Εθνικής Άμυνας, απο¬ 
φασίζουμε: 

Άρθρο 1 

Περιπτώσεις Απονομής 

1. Το Αναμνηστικό Μετάλλιο Εκστρατείας Κορέας είναι 
πολεμικό στρατιωτικό μετάλλιο και απονέμεται στους 
μετάσχοντες στο Εκστρατευτικό Σώμα της Κορέας κατά 
τα έτη 1950-1958. 

Αρθρο 2 

Καθορισμός του τύπου του Αναμνηστικού Μεταλλίου 

2. Το μετάλλιο αυτό περιλαμβάνει μία μόνη τάξη, κα¬ 
τασκευάζεται από μπρούτζο φυσικού χρώματος και έχει 
στρογγυλό σχήμα με διάμετρο 36 χιλιοστά και πάχος 
3 χιλιοστά. 

3. Σε ολόκληρη τη μπροστινή όψη, απεικονίζεται εξώ- 
γλυφα το Εθνόσημο της Ελληνικής Δημοκρατίας. Στην 
πίσω όψη και στο μέσον απεικονίζεται εξώγλυφα το έμ¬ 
βλημα του Υπουργείου Εθνικής Αμυνας. Στην πίσω όψη, 
στο κάτω μέρος και οριζόντια αναγράφεται εξώγλυφα 
η λέξη «ΥΠΕΘΑ». Στην πίσω όψη, πάνω από το έμβλημα 


του Υπουργείου Εθνικής Άμυνας, αναγράφονται εξώ¬ 
γλυφα οι λέξεις «ΚΟΡΕΑ 1950-1958». 

4. Η ταινία του Μεταλλίου είναι από μεταξωτό ύφασμα, 
κυματιστό, μήκους 160 χιλ. και πλάτους 35 χιλ., φέρει δε 
τρεις (3) λωρίδες, εκ των οποίων οι δύο (2) εξωτερικές 
έχουν χρώμα μπλε, πλάτους 12 χιλ. και η τρίτη, ενδιά¬ 
μεση, λευκό, πλάτους 11 χιλ. 

Αρθρο 3 

Περιγραφή και Τύπος Διπλώματος 

1. Το Δίπλωμα έχει σχήμα ορθογωνίου παραλληλό¬ 
γραμμου διαστάσεων 420 X 297 χιλ., σε γαλάζιο φόντο 
και συμπεριλαμβάνουν λευκά πλαίσια πλάτους 26 χιλ. 
δεξιά και αριστερά και 20 χιλ. πάνω και κάτω. 

2. Αμέσως μετά το λευκό πλαίσιο, περιμετρικά και 8 
χιλ. εντός του γαλάζιου φόντου υπάρχει διάζωμα πλά¬ 
τους 10 χιλ. εντός του οποίου απεικονίζεται σύμπλεγμα 
μαιάνδρου χρώματος μπλε. Στις άκρες αυτού του διαζώ¬ 
ματος και εντός κύκλου διαμέτρου 27 χιλ. απεικονίζεται 
το Εθνόσημο, σε φυσικά χρώματα. 

3. Στο κάτω μισό μέρος του διπλώματος, ως φόντο, 
απεικονίζεται ο δικέφαλος αετός σε γκρι απόχρωση, με 
πλάτος φτερών 305 χιλ. και ύψος 130 χιλ. 

4. Στο πάνω μέρος του διπλώματος, ακριβώς κάτω 
από το διάζωμα, διασταυρώνονται χιαστί δύο κλάδοι 
δάφνης στο μέσο των οποίων απεικονίζεται ο τύπος 
του κάθε Μεταλλίου και της ταινίας του, σε φυσικό 
περίπου μέγεθος. 

5. Επί του Διπλώματος, πιο κάτω από την ένωση των 
κλάδων, αναγράφονται τα παρακάτω στοιχεία: 

α. Πρώτη σειρά: ΕΛΛΗΝΙΚΗ ΔΗΜΟΚΡΑΤΙΑ 
β. Δεύτερη σειρά: ΑΠΟΝΕΜΟΥΜΕ 
γ. Τρίτη σειρά: Αναγράφεται ο τίτλος: 

«ΤΟ ΑΝΑΜΝΗΣΤΙΚΟ ΜΕΤΑΛΛΙΟ ΕΚΣΤΡΑΤΕΙΑΣ ΚΟ¬ 
ΡΕΑΣ» 

δ. Τέταρτη σειρά: ΤΙΜΗΣ ΕΝΕΚΕΝ 

ε. Πέμπτη σειρά: Στον.(βαθμός - όπλο ή σώμα 

ή ειδικότητα - ονοματεπώνυμο). 

στ. Έκτη σειρά: για τη συμμετοχή του στις Επιχει¬ 
ρήσεις. 

ζ. Έβδομη σειρά: ΕΔΥΕΘΑ./. 

η. Όγδοη σειρά: Αθήνα,.(Ημέρα - Μήνας 

-Έτος). 

θ. Στο κάτω μέρος του διπλώματος και από αριστερά 
προς τα δεξιά: 

ΑΚΡΙΒΕΣ ΑΝΤΙΓΡΑΦΟ Ο 

Ο ΥΦΥΠΟΥΡΓΟΣ 

ΔΙΕΥΘΥΝΤΗΣ. ΕΘΝΙΚΗΣ ΑΜΥΝΑΣ 

Άρθρο 4 

Διαδικασία απονομής 

1. Το μετάλλιο απονέμεται με απόφαση του Υπουργού 
Εθνικής Άμυνας, έπειτα από γνωμοδότηση των επιτρο¬ 
πών της παρ. 3 του παρόντος άρθρου. 

2. Τα δικαιολογητικά που πρέπει να υποβάλλουν οι 
ενδιαφερόμενοι για την απονομή του μεταλλίου είναι 
τα εξής: 

α. Αίτηση 

β. Υπεύθυνη δήλωση, η οποία μνημονεύει το χρόνο και 
τη Μονάδα που υπηρέτησε ο δικαιούμενος, καθώς και 
τις επιχειρήσεις που αυτός έλαβε μέρος. 

γ. Απόσπασμα μητρώου, προκειμένου για μόνιμο στρα¬ 
τιωτικό προσωπικό, ή πλήρες πιστοποιητικό τύπου Α' 









282 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


του αρμόδιου στρατολογικού γραφείου, προκειμένου 
για προσωπικό στρατευμένης θητείας. 

δ. Πιστοποιητικό περί μη διώξεως του αρμόδιου Πρω¬ 
τοδικείου. 

3. Ο έλεγχος των δικαιολογητικών απονομής του με¬ 
ταλλίου ανατίθεται σε τριμελείς επιτροπές που συγκρο¬ 
τούνται με διαταγή των Αρχηγών Γενικών Επιτελείων 
και αποτελούνται από τους αντίστοιχους Δντές των 
Κλάδων Προσωπικού, ως Προέδρους και από δύο Επι¬ 
τελείς των αυτών Κλάδων ως μέλη. 

4. Οι επιτροπές συντάσσουν πρακτικό γνωμοδοτή- 
σεως, στο οποίο επισυνάπτονται ονομαστικοί πίνακες 
όσων πληρούν τις προϋποθέσεις για την απονομή του 
μεταλλίου. 

Άρθρο 5 

Ειδικές - Μεταβατικές 

1. Το Αναμνηστικό Μετάλλιο Εκστρατείας Κορέας, φέ¬ 
ρεται από τους τιμηθέντες εφ’ όρου ζωής. Σε περίπτωση 
θανάτου του δικαιουμένου, το μετάλλιο περιέρχεται ως 
κειμήλιο στους οικείους του σύμφωνα με τα οριζόμενα 
στο άρθρο 14, παραγρ. 2, του ν.δ. 376/1974 (ΦΕΚ Α' 98). 
Τα πρόσωπα αυτά νομιμοποιούνται και για τα εξής: 

α. Την υποβολή των δικαιολογητικών του άρθρου 4 του πα¬ 
ρόντος, για την τυχόν μεταθανάτια απονομή του μεταλλίου. 

β. Να φέρουν το διάσημο (σώμα) του, στο δεξιό μέρος 
του στήθους. 

2. Σε περίπτωση πολλαπλής απονομής, λόγω συμμετοχής 
του ίδιου δικαιούχου σε επιχειρήσεις διαφορετικού τόπου 
ή έτους, χορηγείται μόνο το αντίστοιχο δίπλωμα. 

3. Το μετάλλιο και το δίπλωμα απονέμεται στους δι¬ 
καιούχους με μέριμνα των αρμοδίων Διευθύνσεων ή 
Επιτελικών Γραφείων των Γενικών Επιτελείων. 

4. Πέραν των οριζομένων στο ανωτέρω άρθρο σχετικά 
με το δικαίωμα του φέρειν το μετάλλιο, σε περίπτω¬ 
ση μεταθανάτιας απονομής, το Αναμνηστικό Μετάλλιο 
Εκστρατείας Κορέας επιτρέπεται να φέρεται από έναν 
μόνο από τους αναφερομένους στη παράγραφο 1 του πα¬ 
ρόντος άρθρου οικείους, στο δεξιό μέρος του στήθους. 

Στον Υφυπουργό Εθνικής Άμυνας αναθέτουμε τη δη¬ 
μοσίευση και εκτέλεση του Διατάγματος αυτού. 

Αθήνα, 3 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ Δ. ΛΑΜΠΡΟΠΟΥΛΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 27 
Τροποποίηση του π.δ. 242/1999 «Οργανισμός 
Υπουργείου Εμπορικής Ναυτιλίας (Α' 201)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 2503/1997 «Διοίκηση, Οργά¬ 
νωση, στελέχωση της Περιφέρειας, ρύθμιση θεμάτων 

για την τοπική αυτοδιοίκηση και άλλες διατάξεις» 
(Α' 107). 

β) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα (π.δ. 63/2005, 
Α' 98). 

2 Την υπ’ αριθμ. ΔΙΔΚ/Φ1/2/6139/23.3.2004 Κοινή απόφα¬ 
ση του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

3. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

4. Το γεγονός ότι από τις ρυθμίσεις του παρόντος 
διατάγματος προκαλούνται οι ακόλουθες δαπάνες: 

α) Επί του κρατικού προϋπολογισμού: Ετήσια δα¬ 
πάνη ύψους 223.000 ΕΥΡΩ περίπου, η οποία κατά το 
τρέχον οικονομικό έτος περιορίζεται στο ποσό των 
190.000 ΕΥΡΩ περίπου και θα καλύπτεται από τις 
εγγεγραμμένες πιστώσεις του προϋπολογισμού του 
Υπουργείου Εμπορικής Ναυτιλίας (Ειδ. Φ. 41-110/ΚΑΕ 
ομάδας 0200). Κατά την επόμενη πενταετία, η εν 
λόγω δαπάνη θα καλύπτεται από τις πιστώσεις που 
θα εγγράφονται κατ’ έτος προς τούτο στον ανωτέρω 
προϋπολογισμό. 

β) Επί του ειδικού λογαριασμού «Κεφάλαιο Πλοηγι¬ 
κής Υπηρεσίας»: Ετήσια δαπάνη ύψους 40.500 ΕΥΡΩ 
περίπου, η οποία θα καλύπτεται από τους πόρους του 
ανωτέρω λογαριασμού. 

5. Την υπ’ αριθμ. 310/2005 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εμπορικής Ναυτιλίας και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών, αποφασίζουμε, 

Άρθρο 1 

1. Στην παρ. Α του άρθρου 50 του π.δ. 242/1999 προ¬ 
στίθεται περ. (ι) ως εξής: «ι) Κλάδος ΠΕ Θαλάσσιου 
Περιβάλλοντος». 

2. Η περ. (δ) της παρ. Β του άρθρου 50 του π.δ. 242/1999 
αντικαθίσταται ως εξής: 

«δ) Κλάδος ΤΕ Μηχανικών» 

3. Οι περ. (α), (γ) και (ε) της παρ. Γ του άρθρου 50 του 
π.δ. 242/1999 αντικαθίστανται ως εξής: 

«(α) Κλάδος ΔΕ Διοικητικών Γραμματέων. 

(γ) Κλάδος ΔΕ Δακτυλογράφων Στενογράφων. 

(ε) Κλάδος ΔΕ Μεταφραστών Διερμηνέων». 

4. Η περ. (ι) της παρ. Γ του άρθρου 50 (Κλάδος ΔΕ Μα¬ 
γείρων -προσωρινός) και το άρθρο 76 του π.δ. 242/1999 
καταργούνται. 

Άρθρο 2 

Τα άρθρα 51 έως και 79 και 81, 82 και 84 του π.δ. 
242/1999 αντικαθίστανται ως ακολούθως: 

«Άρθρο 51 

Κλάδος ΠΕ Διοικητικός - Οικονομικός 

1.0 Κλάδος ΠΕ Διοικητικός - Οικονομικός περιλαμβάνει 
ογδόντα τέσσερις (84) οργανικές θέσεις, εκ των οποίων 

η μία (1) εκ μετατροπής (άρθρο 14 του ν. 2738/1999) και 
(1) προσωρινή, (άρθρο 12 του ν. 2527/1997). 

2. Για το διορισμό στον εισαγωγικό βαθμό απαιτούνται 
τα τυπικά και πρόσθετα προσόντα που ορίζονται στα 
άρθρα 4 και 27 του π.δ. 50/2001 (Α' 39), όπως αυτά αντικα- 
ταστάθηκαν από τις διατάξεις του π.δ. 347/2003 (Α' 315). 

Αρθρο 52 

Κλάδος ΠΕ Πληροφορικής 

1. Ο Κλάδος ΠΕ Πληροφορικής περιλαμβάνει εννέα (9) 
οργανικές θέσεις ειδικότητας: α) Επιστήμης των Υπο¬ 
λογιστών και β) Μηχανικών Η/Υ. 

2. Για το διορισμό στον εισαγωγικό βαθμό απαιτούνται 
τα τυπικά και πρόσθετα προσόντα που ορίζονται στο 
π.δ. 347/2003 και στην παρ. 13 του άρθρ. 10 του ν.3051/ 
2002 (Α' 220). 

Άρθρο 53 

Κλάδος ΠΕ Ναυπηγών Μηχανικών 

1. Ο Κλάδος ΠΕ Ναυπηγών Μηχανικών περιλαμβάνει 
δέκα τέσσερις (14) οργανικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 5 του 
π.δ. 50/2001 και τα πρόσθετα προσόντα που ορίζονται 
στο π.δ. 347/2003 

Αρθρο 54 

Κλάδος ΠΕ Ηλεκτρολόγων - Μηχανολόγων 
Μηχανικών ή Ηλεκτρολόγων Μηχανικών ή 

Μηχανολόγων Μηχανικών. 

1. Ο Κλάδος ΠΕ Ηλεκτρολόγων - Μηχανολόγων Μη¬ 
χανικών ή Ηλεκτρολόγων Μηχανικών ή Μηχανολόγων 
Μηχανικών περιλαμβάνει δέκα επτά (17) οργανικές θέ¬ 
σεις. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 5 του 
π.δ. 50/2001 και τα πρόσθετα προσόντα που ορίζονται 
στο π.δ. 347/2003. 

Άρθρο 55 

Κλάδος ΠΕ Πολιτικών Μηχανικών 

1. Ο Κλάδος ΠΕ Πολιτικών Μηχανικών περιλαμβάνει έξι 
(6) οργανικές θέσεις και μία (1) προσωποπαγή (άρθρο 
20 παρ. 21 ν. 2738/1999). 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 5 του 
π.δ. 50/2001 και τα πρόσθετα προσόντα που ορίζονται 
στο π.δ. 347/2003. 

Άρθρο 56 

Κλάδος ΠΕ Αρχιτεκτόνων 

1. Ο Κλάδος ΠΕ Αρχιτεκτόνων περιλαμβάνει πέντε (5) 
οργανικές θέσεις, εκ των οποίων η μία (1) εκ μετατροπής 
(άρθρου 14 του ν. 2738/1999). 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 5 του 
π.δ. 50/2001 και τα πρόσθετα προσόντα που ορίζονται 
στο π.δ. 347/2003. 

Αρθρο 57 

Κλάδος ΠΕ Χημικών Μηχανικών 

1. Ο Κλάδος ΠΕ Χημικών Μηχανικών περιλαμβάνει 
τρεις (3) οργανικές θέσεις και μία (1) προσωποπαγή 
(άρθρο 25 του ν. 2190/1994). 


2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 5 του 
π.δ. 50/2001 και τα πρόσθετα προσόντα που ορίζονται 
στο π.δ. 347/2003. 

Αρθρο 58 

Κλάδος ΠΕ Θαλασσίου Περιβάλλοντος 

1. Ο Κλάδος ΠΕ Θαλασσίου Περιβάλλοντος περιλαμ¬ 
βάνει δύο (02) οργανικές θέσεις. 

2. Γ ια το διορισμό στον εισαγωγικό βαθμό απαιτούνται 
τα τυπικά και πρόσθετα προσόντα που ορίζονται στο 
π.δ. 347/2003 (Α' 315). 

Αρθρο 59 

Κλάδος ΠΕ Ιατρών Ειδικοτήτων και Ελεγκτών 

1. Ο Κλάδος ΠΕ Ιατρών Ειδικοτήτων και Ελεγκτών 
περιλαμβάνει δύο (02) οργανικές θέσεις ειδικότητας: α) 
Παθολόγου και β) Γενικής Ιατρικής καθώς και δύο (02) 
προσωπαγείς θέσεις (άρθρο 2 του ν. 1476/1984). 

2. Γ ια το διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 11 
του π.δ. 50/2001 (Α' 39) και τα πρόσθετα προσόντα που 
ορίζονται στο π.δ. 347/2003 (Α' 315). 

Άρθρο 60 

Κλάδος ΠΕ Μεταφραστών - Διερμηνέων 

1. Ο Κλάδος ΠΕ Μεταφραστών - Διερμηνέων περι¬ 
λαμβάνει δύο (02) οργανικές θέσεις ειδικότητας: α) Αγ¬ 
γλικής Γλώσσας, β) Γαλλικής Γλώσσας, γ) Αγγλικής και 
Γ αλλικής Γλώσσας καθώς και μία (01) προσωπαγή θέση 
(άρθρο 17 του ν. 1586/1986). 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 9 του π.δ. 
50/2001 (Α' 39) και τα πρόσθετα προσόντα που ορίζονται 
στο π.δ. 347/2003 (Α' 315). 

Αρθρο 61 

Κλάδος ΤΕ Διοικητικός - Λογιστικός 

1. Ο Κλάδος ΤΕ Διοικητικός - Λογιστικός περιλαμβάνει 
είκοσι δύο (22) οργανικές θέσεις. 

2. Γ ια το διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 13 
του π.δ. 50/2001 (Α' 39), όπως αντικαταστάθηκε από 
τις διατάξεις του π.δ. 347/2003 (Α' 315), καθώς και τα 
πρόσθετα προσόντα του ιδίου π.δ. 

Άρθρο 62 

Κλάδος ΤΕ Πληροφορικής 

1. Ο Κλάδος ΤΕ Πληροφορικής περιλαμβάνει δέκα έξι 
(16) οργανικές θέσεις, από τις οποίες πέντε (5) για την 
κάλυψη λειτουργικών αναγκών των Ακαδημιών Εμπο¬ 
ρικού Ναυτικού (ΑΕΝ). 

2. Γ ια το διορισμό στον εισαγωγικό βαθμό απαιτούνται 
τα τυπικά και πρόσθετα προσόντα που ορίζονται στο 
π.δ. 347/2003 (Α' 315). 

Άρθρο 63 

Κλάδος ΤΕ Ναυπηγών 

1. Ο Κλάδος ΤΕ Ναυπηγών περιλαμβάνει δέκα τρεις 
(13) οργανικές θέσεις, εκ των οποίων οι δύο (2) εκ με¬ 
τατροπής (άρθρο 14 του ν. 2738/1999). 

2. Για το διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 12 

του π.δ. 50/2001 (Α' 39) και τα πρόσθετα προσόντα που 
ορίζονται στο π.δ. 347/2003 (Α'315). 

Αρθρο 64 

Κλάδος ΤΕ Μηχανικών 

1. Ο Κλάδος ΤΕ Μηχανικών περιλαμβάνει δώδεκα (12) 
οργανικές θέσεις ειδικότητας: α) Δομικού β) Τεχνολόγου 
Ηλεκτρολόγου γ) Τεχνολόγου Μηχανολόγου δ) Ηλε¬ 
κτρονικού. 

2. Για το διορισμό στον εισαγωγικό βαθμό απαιτούνται 
τα τυπικά και πρόσθετα προσόντα που ορίζονται στο 
π.δ. 347/2003 (Α'315). 

Άρθρο 65 

Κλάδος ΤΕ Νοσηλευτικής 

1. Ο Κλάδος ΤΕ Νοσηλευτικής περιλαμβάνει μία (01) 
οργανική θέση. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα του άρθρου 12 του π.δ. 50/2001 (Α' 
39) και τα πρόσθετα προσόντα που ορίζονται στο π.δ. 
347/2003 (Α' 315). 

Άρθρο 66 

Κλάδος ΤΕ Ναυτικών 

1. Ο Κλάδος ΤΕ Ναυτικών περιλαμβάνει είκοσι δύο 
(22) οργανικές θέσεις ειδικότητας: α) Πλοιάρχου Ε.Ν. 
β) Μηχανικού Ε.Ν. γ) Ραδιοτηλεγραφητή Ε.Ν. και μία (1) 
προσωποπαγή (άρθρο 27 του ν. 2190/1994). 

2. Για το διορισμό στον εισαγωγικό βαθμό απαιτούνται: 

α) Πτυχίο Ακαδημίας Εμπορικού Ναυτικού Πλοιάρχου 

ή Μηχανικού ή των πρώην Ανωτέρων Δημοσίων Σχολών 
Εμπορικού Ναυτικού Πλοιάρχου ή Μηχανικού ή Ραδιο- 
τηλεγραφητού και 

β) Δίπλωμα αντίστοιχης ειδικότητας. 

Άρθρο 67 

Κλάδος ΤΕ Βιβλιοθηκονόμων 

1. Ο Κλάδος ΤΕ Βιβλιοθηκονόμων περιλαμβάνει έντε¬ 
κα (11) οργανικές θέσεις, από τις οποίες οι εννέα (09) 
για την κάλυψη λειτουργικών αναγκών των Ακαδημιών 
Εμπορικού Ναυτικού (Α.Ε.Ν.) 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα του άρθρου 12 του π.δ. 50/2001 
(Α' 39) και τα πρόσθετα προσόντα που ορίζονται στο 
π.δ.347/2003 (Α' 315). 

Αρθρο 68 

Κλάδος ΔΕ Διοικητικών Γραμματέων 

1. Ο Κλάδος ΔΕ Διοικητικού Λογιστικού μετονομάζεται 
σε Κλάδο ΔΕ Διοικητικών Γ ραμματέων και περιλαμβάνει 
εκατόν τριάντα μία (131) οργανικές θέσεις, εκ των οποί¬ 
ων η μία (1) εκ μετατροπής (άρθρου 14 του ν. 2738/1999), 
καθώς και είκοσι έξι (26) προσωποπαγείς θέσεις του 
ν.2190/1994. 

2. Γ ια το διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 18 
του π.δ. 50/2001 (Α' 39) όπως τροποποιήθηκε με το π.δ. 
347/2003 (Α'315), καθώς και τα πρόσθετα προσόντα που 
αναφέρονται στο π.δ. 347/2003. 

Αρθρο 69 

Κλάδος ΔΕ Προσωπικού Η/Υ 

1. Ο Κλάδος ΔΕ Προσωπικού Η/Υ περιλαμβάνει πενή¬ 
ντα επτά (57) οργανικές θέσεις, εκ των οποίων η μία 


(I) εκ μετατροπής (άρθρο 14 του ν. 2738/1999) ειδικό¬ 
τητας: προγραμματιστών ηλεκτρονικών υπολογιστών, 
χειριστών ηλεκτρονικού υπολογιστή ή χειριστών δια- 
τρητικών μηχανών, από τις οποίες οι πέντε (5) για την 
κάλυψη των λειτουργικών αναγκών των ΑΕΝ. Οι θέσεις 
του κλάδου προσαυξάνονται αυτοδίκαια κατά έντεκα 

(II) θέσεις, σύμψωνα με τα οριζόμενα στο άρθρο 70 
του παρόντος. 

2. Για το διορισμό στον εισαγωγικό βαθμό απαιτού¬ 
νται τα τυπικά και πρόσθετα προσόντα που ορίζονται 
στο π.δ. 347/2003 (Α' 315). 

Άρθρο 70 

Κλάδος ΔΕ Δακτυλογράφων - Στενογράφων 

1. Ο Κλάδος ΔΕ Δακτυλογράφων - Στενογράφων 
περιλαμβάνει έντεκα (11) οργανικές θέσεις και μία (1) 
προσωποπαγή (άρθρο 25 του ν. 2190/1994). 

2. Οι έντεκα (11) οργανικές θέσεις μετά την με οποιο- 
δήποτε τρόπο κένωσή τους μεταφέρονται αυτοδίκαια 
και προσαυξάνουν τις οργανικές θέσεις του Κλάδου ΔΕ 
προσωπικού Η/Υ (άρθρο 69 του παρόντος). 

Αρθρο 71 

Κλάδος ΔΕ Βιβλιοθηκάριων 

1. Ο Κλάδος ΔΕ Βιβλιοθηκάριων περιλαμβάνει μία (1) 
οργανική θέση. 

2. Γ ια το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στο άρθρο 17 του 
π.δ. 50/2001 (Α' 39) όπως έχει τροποποιηθεί με το π.δ. 
347/2003 (Α' 315) και πρόσθετα προσόντα που ορίζονται 
στο π.δ. 347/2003. 

Άρθρο 72 

Κλάδος ΔΕ Μεταφραστών - Διερμηνέων 

1. Ο Κλάδος ΔΕ Μεταφραστών - Διερμηνέων περι¬ 
λαμβάνει τέσσερις (04) οργανικές θέσεις, ειδικότητας 
Αγγλικής ή Γαλλικής Γλώσσας, καθώς και τρεις (03) 
προσωποπαγείς θέσεις του ν. 1476/1984. 

2. Γ ια το διορισμό στον εισαγωγικό βαθμό απαιτού¬ 
νται τα προσόντα που ορίζονται στο άρθρο 22 του π.δ. 
50/2001 (Α' 39), όπως έχει τροποποιηθεί σε ότι αφορά το 
άρθρο 18 του ίδιου π.δ., με το π.δ. 347/2003 (Α' 315). 

Άρθρο 73 

Κλάδος ΔΕ Ναυτικών 

1. Ο Κλάδος ΔΕ Ναυτικών περιλαμβάνει δώδεκα (12) 
οργανικές θέσεις ειδικότητας: α) Πλοιάρχων Ε.Ν. β) Μη¬ 
χανικών Ε.Ν. γ) Ραδιοτηλεγραφητών. 

2. Γ ια το διορισμό στον εισαγωγικό βαθμό απαιτείται 
δίπλωμα Εμπορικού Ναυτικού Πλοιάρχου ή Μηχανικού 
ή Ραδιοτηλεγραφητού, αντίστοιχα 

Άρθρο 74 

Κλάδος ΔΕ Νοσοκόμων (προσωρινός) 

Ο Κλάδος ΔΕ Νοσοκόμων (προσωρινός) περιλαμβάνει 
μία (01) προσωποπαγή θέση του ν. 1476/1984. 

Άρθρο 75 

Κλάδος ΔΕ Τεχνικός 

1. Ο Κλάδος ΔΕ Τεχνικός περιλαμβάνει πενήντα (50) 
οργανικές θέσεις, εκ των οποίων μία (1) εκ μετατροπής 
(άρθρο 14 του ν. 2738/1999), καθώς και πέντε (5) προσω- 
παγείς (ν. 1476/1984), ειδικότητας: ηλεκτροτεχνίτη, σχε- 

διαστή, οδηγού, συντηρητή κτιριακών εγκαταστάσεων, 
ηλεκτρονικού, μηχανοτεχνίτη, ηλεκτρολόγου. 

2. Για το διορισμό στον εισαγωγικό βαθμό απαιτούνται 
τα τυπικά προσόντα που ορίζονται στα άρθρα 20 και 
21 του π.δ. 50/2001 (Α' 39), όπως έχουν συμπληρωθεί με 
το π.δ. 347/2003 (Α' 315). 

Άρθρο 76 

Κλάδος ΔΕ Τηλεφωνητών 

1. Ο Κλάδος ΔΕ Τηλεφωνητών περιλαμβάνει δύο (02) 
οργανικές θέσεις. 

2. Γ ια το διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 23 
του π.δ. 50/2001 (Α'39), όπως έχει τροποποιηθεί σε ότι 
αφορά το άρθρο 18 του ιδίου π.δ. με το π.δ. 347/2003 
(Α' 315). 

Αρθρο 77 

Κλάδος ΥΕ Βοηθητικού Προσωπικού 

1. Ο κλάδος ΥΕ Βοηθητικού Προσωπικού περιλαμβά¬ 
νει δέκα τέσσερις (14) οργανικές θέσεις, εκ των οποί¬ 
ων μία (1) εκ μετατροπής (άρθρο 14 του ν. 2738/1999), 
ειδικότητας: φυλάκων - νυχτοφυλάκων, κλητήρων και 
εργατών. 

2. Για τον διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 25 
του π.δ. 50/2001 (Α' 39), όπως συμπληρώθηκε με το π.δ. 
347/2003 (Α' 315). 

Άρθρο 78 

Κλάδος ΥΕ Προσωπικού Καθαριότητας 

1. Κλάδος ΥΕ Προσωπικού Καθαριότητας περιλαμβά¬ 
νει δέκα έξι (16) οργανικές θέσεις. 

2. Γ ια τον διορισμό στον εισαγωγικό βαθμό απαιτού¬ 
νται τα τυπικά προσόντα που ορίζονται στο άρθρο 25 
του π.δ. 50/2001 (Α' 39), όπως συμπληρώθηκε με το π.δ. 
347/2003 (Α' 315). 

Άρθρο 79 

ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙΚΟΥ 

1. Οι θέσεις των Καθηγητών - Επίκουρων Καθηγητών 
είναι εκατόν πέντε (105). 

2. Οι θέσεις των Επιμελητών είναι είκοσι επτά (27) 
και μία (01) προσωποπαγής της προσωρινής βαθμίδας 
Επιμελητών. 

3. Οι θέσεις των Καθηγητών Ειδικών Μαθημάτων (Αγ¬ 
γλικής Γλώσσας και Φυσικής Αγωγής) είναι δέκα οκτώ 
(18) και επτά (07) προσωποπαγείς της προσωρινής βαθ¬ 
μίδας Καθηγητών Αγγλικής Γλώσσας. 

Άρθρο 81 

Κλάδος Αρχιπλοηγών - Πλοηγών 

1. Ο Κλάδος Αρχιπλοηγών - Πλοηγών περιλαμβάνει 
εξήντα οκτώ (68) οργανικές θέσεις. 

2. Γ ια το διορισμό στο Κλάδο απαιτούνται τα οριζό¬ 
μενα από τις διατάξεις του άρθρου 8 του ν.3142/1955 (Α' 
43) «Περί Πλοηγικής Υπηρεσίας» προσόντα. 

Άρθρο 82 

Κλάδος Κυβερνητών Πλοηγίδων 

1. Ο Κλάδος Κυβερνητών Πλοηγίδων περιλαμβάνει 
τριάντα τέσσερις (34) οργανικές θέσεις. 


2. Γ ια το διορισμό στον κλάδο απαιτούνται: 

α. Ναυτικό Φυλλάδιο και 

β. Πτυχίο Κυβερνήτη Α' ή Β' ή Γ' τάξης Ε.Ν. ή πτυχίο 
Ναυκλήρου Ε.Ν. ή πτυχίο Κυβερνήτη Ρυμουλκών. 

3. Η πλήρωση κενών ή κενούμενων θέσεων του Κλάδου 
Κυβερνητών Πλοηγίδων γίνεται με διορισμό, σύμφωνα 
με τις ισχύουσες διατάξεις ή με προαγωγή υπηρετού- 
ντων υπαλλήλων του Κλάδου Πρυμνοδετών, εφόσον 
έχουν δετή τουλάχιστον υπηρεσία στην Πλοηγική και 
πτυχίο Κυβερνήτη Α' τάξης Ε.Ν. ή ΙΟετή υπηρεσία και 
πτυχίο Κυβερνήτη Β'ή Γ' τάξης ή Ναυκλήρου Ε.Ν. ή 
Κυβερνήτη Ρυμουλκών. 

Άρθρο 84 

Κλάδος Πρυμνοδετών 

1. Ο Κλάδος Πρυμνοδετών περιλαμβάνει ογδόντα τέσ¬ 
σερις (84) οργανικές θέσεις και πέντε (05) προσωρινές, 
εκ των οποίων τέσσερις (04) του ν. 1476/1984 και μία 
(01) του ν. 2738/1999. 

2. Γ ια το διορισμό στο Κλάδο απαιτούνται: 

α) Ναυτικό Φυλλάδιο σε ισχύ και β) Άδεια Ναύτη 
Ε.Ν.» 

Άρθρο 3 

Οι παράγραφοι 1 και 2 του άρθρου 87 του π.δ. 242/1999 
καταργούνται και η παράγραφος 3 αντικαθίσταται ως 
εξής: 

«Οι θέσεις μονίμου προσωπικού κατατάσσονται στους 
ενιαίους βαθμούς Δ' - Α' για τις κατηγορίες ΠΕ, ΤΕ, ΔΕ 
και Ε'- Β' για την κατηγορία ΥΕ». 

Άρθρο 4 

Το άρθρο 88 του π.δ. 242/1999 αντικαθίσταται ως 
εξής: 

«ΑΡΘΡΟ 88 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Οι οργανικές θέσεις του πολιτικού προσωπικού 
Ιδιωτικού Δικαίου Αορίστου Χρόνου Υπηρεσιών ΥΕΝ 
διακρίνονται ως εξής: Υπάλληλοι Γραφείου δύο (02), 
Λογιστές μια (01), Ναυπηγοί Μηχανικοί μία (01), Ειδικό 
Επιστημονικό Προσωπικό (αναλυτής Προγραμματιστής) 
μία (01), Ναυπηγοί πέντε (05), Μηχανικοί Α' Τάξης Ε.Ν. 
τέσσερις (04), Διοικητικοί μία (01), Υπάλληλοι Γ ραφείου 
οκτώ (08), Βοηθοί Λογιστών μία (01), Πλοίαρχοι Α' Τάξης 
Ε.Ν. δύο (02), Πλοίαρχοι Β' Τάξης Ε.Ν. μία (01) Πλοίαρχοι 
Γ' Τάξης Ε.Ν. μία (01), Κυβερνήτες Ρυμουλκών μία (01), 
Πρακτικοί Μηχανικοί μία (01), Ναύκληροι μία (01), Ναυ¬ 
τικοί μία (01), Μηχανοδηγοί μία (01), Μηχανικοί μία (01), 
Ηλεκτροσυγκολλητές τρεις (03), Ηλεκτροτεχνίτες μία 
(01), Λεβητοποιοί δύο (02), Οδηγοί μία (01), Κατώτερα 
Πληρώματα Ε.Ν. μία (01), Εργατοτεχνίτες μία (01), Κη¬ 
πουροί μία (01), Προσωπικό Καθαριότητας έξι (06). 

2. Η θέση με ειδικότητα Ναυτικών δεσμεύει αντίστοιχη 
θέση μονίμου προσωπικού του Κλάδου ΔΕ Ναυτικών. 

3. Οι παραπάνω θέσεις προσωπικού με σύμβαση εργα¬ 
σίας Ιδιωτικού Δικαίου Αορίστου Χρόνου καταργούνται 
αυτοδίκαια μόλις κενωθούν με οποιοδήποτε τρόπο.». 

Άρθρο 5 

1. Το πρώτο εδάφιο της παραγράφου 7 του άρθρου 
96 του π.δ. 242/1999 αντικαθίσταται ως εξής: 

«Προγραμματισμού - Κανονισμών και Εκπαιδευτικών 
Προγραμμάτων υπάλληλος βαθμίδας Καθηγητών - Επί- 

κουρών Καθηγητών ΑΕΝ και ελλείψει αυτών υπάλληλος 
του Κλάδου ΠΕ Διοικητικού - Οικονομικού.» 

2. Τα εδάφια πρώτο και δεύτερο της παραγράφου 
10 του άρθρου 96 του π.δ. 242/1999 αντικαθίστανται 
ως εξής: 

«Πολιτικού Προσωπικού υπάλληλος Κλάδου ΠΕ Διοι¬ 
κητικού - Οικονομικού ή ΤΕ Διοικητικού - Λογιστικού ή 
ΔΕ Διοικητικών Γραμματέων. 

Εκπαιδευτικού Προσωπικού Δημόσιας Ναυτικής Εκ¬ 
παίδευσης υπάλληλος του Κλάδου ΠΕ Διοικητικού - 
Οικονομικού ή ΤΕ Διοικητικού - Λογιστικού και ελλείψει 
αυτών υπάλληλος βαθμίδας Καθηγητών-Επίκουρων Κα¬ 
θηγητών ΑΕΝ». 

3. Στο άρθρο 96 του π.δ. 242/1999 όπου Προϊστάμενος 
Τμήματος αναγράφεται υπάλληλος ΤΕ Τεχνολογικών 
Εφαρμογών και ΔΕ Διοικητικός - Λογιστικός αντικαθί¬ 
σταται με ΤΕ Μηχανικών και ΔΕ Διοικητικών - Γ ραμμα¬ 
τέων, αντίστοιχα. 


Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος προεδρικού 
διατάγματος. 

Αθήνα, 9 Φεβρουάριου 2006 

